รัฐเริ่มนำร่องอี-เพย์เมนต์สิงหาคมปี59
คลังเริ่มจัดระบบอี-เพย์เมนต์ได้ ส.ค.ปีหน้า นำร่องใบสั่งซื้อสินค้า
8 ธ.ค. 2558

คลังเริ่มจัดระบบอี-เพย์เมนต์ได้ ส.ค.ปีหน้า นำร่องใบสั่งซื้อสินค้า
แหล่งข่าวจากกระทรวงการคลัง เปิดเผยว่า การจัดทำระบบการชำระเงินอิเล็กทรอนิกส์แห่งชาติ (National e-payment) ตามนโยบายของรัฐบาล น่าจะเริ่มจัดทำได้ประมาณเดือน ส.ค. 2559 โดยจะนำร่องที่การจัดระบบใบสั่งซื้อสินค้าอิเล็กทรอนิกส์ (อี-อินวอยซ์) จากนั้นจะขยายไปสู่การจัดซื้อจัดจ้างของระบบราชการ อาทิ การจัดซื้อจัดจ้าง สวัสดิการ การจ่ายภาษี ผ่านทางอิเล็กทรอนิกส์ต่อไป
ทั้งนี้ ในการดำเนินการต้องมีการแก้ไขในหลายด้าน อาทิ 1.แก้กฎหมายและระเบียบต่างๆ 1.แก้กฎหมายและระเบียบต่างๆ 2.แก้ไขกฎเกณฑ์ในการแข่งขัน และ 3.ค่าธรรมเนียม 4.ปรับโครงสร้างการให้บริการเพื่อให้เกิดความสะดวกมากขึ้น ง่ายขึ้น และ 5.การส่งเสริมให้ประชาชนเข้ามาใช้บริการ
ด้าน นางทองอุไร ลิ้มปิติ รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) กล่าวว่า การจัดระบบอี-เพย์เมนต์ ตามนโยบายรัฐบาลจะมีการดำเนินการเพิ่มเติมในเรื่อง Any ID ที่ทำให้ระบบการชำระเงินรายย่อยสะดวกขึ้น และเกี่ยวข้องกับ พ.ร.บ.ระบบชำระเงินฉบับใหม่ที่เพิ่งผ่านมติคณะรัฐมนตรี (ครม.) ที่ให้อำนาจของ ธปท.ในการกำกับดูแลทั้งธนาคารพาณิชย์และบริษัทผู้ประกอบธุรกิจที่มิใช่ธนาคาร (นันแบงก์)
ภาพประกอบข่าว